《偈十二首 其五》
宋代·释本才

清机历掌，同道方知，格外称提。徒劳陷啄，徒中有徒。

埋没已灵，徒中无徒。藏身北斗，拈灯笼向佛殿里。

即且置将三门来，灯笼上又作么生。自是觑不见，刚道有遮护。

作者简介：释本才，号佛心，长溪（今福建霞浦）人。俗姓姚。住潭州上封寺。高宗绍兴间卒。为南岳下十四世，黄龙惟清禅师法嗣。《嘉泰普灯录》卷一○、《五灯会元》卷一八有传。今录诗二十首。